Джани Родари

Въпросителният знак

Познавам един въпросителен знак,

ужасен чудак,

с малка главичка и косъм извит;

той е, както на вид,

така и по нрав любопитен ужасно:

на ляво и дясно,

в домашно и в класно,

пита, разпитва, иска да знае,

това къде е, онуй кога е,

задава безбройни и мъчни въпроси

за еди-що-си и еди-какво-си

и когато получи отговор грешен,

тъй размахва камшика си, че съвсем не е смешен!

На годишния изпит целият клас

(а с него и аз!)

бяхме поставени пред тъй трудна задача,

че въпросният косъм като луд заподскача

и така се изви,

треперещ и злобен,

че стана, уви,

на двойка подобен!

Информация за текста

© Джани Родари

© 1995 Валери Петров, превод от италиански

Gianni Rodari

Разпознаване и редакция: sam, 2008

Публикация

Джани Родари. Небето е на всички

Италианска

Превод: Валери Петров

Рисунки: Валери Петров

Художествено оформление: Златка Дъбова

Художник-редактор: Момчил Колчев

Печатни коли: 5. Формат: 70/100/16. Цена: 180 лв.

ИК „Колибри“, София, 1995

Печат: Издателство „Спектър“

ISBN 954-529-062-5

Gianni Rodari

Filastrocche in cielo e in terra II libro degli errori

Edizioni E. Elle, Trieste — Italia

Свалено от „Моята библиотека“ [http://chitanka.info/text/8122]

Последна редакция: 2008-06-01 16:00:00

Content

Джани Родари
Въпросителният знак

Информация за текста